Muvimentu Suciali Italianu

Lu **Muvimentu Suciali Italianu - Destra Nazziunali** ('n italianu *Movimento Sociale Italiano - Destra Nazionale* **MSI-DN**) hà statu nu partitu puliticu italianu di destra. Lu Muvimentu Suciali Italianu fu funnatu lu 26 di dicèmmiru 1946 da li sustinituri di l'ex dittaturi Benito Mussolini pruvinenti dâ Ripùbbrica Suciali Italiana e da lu Partitu Fascista Ripùbbricanu. Nnô 1972 dopu l'unioni cu lu Partitu Dimucràticu Italianu di Unitati Munarchica, lu *MSI* agghiuncìu a lu sò nomu *Destra Nazziunali*, addivintannu d'accussì lu *Muvimentu Suciali Italianu - Destra Nazziunali*. Lu partitu si sciugghìu lu 1994 cunfluennu nta lu partitu di allianza Nazziunali e na nica parti nta lu Muvimentu Suciali Ciamma Triculuri.

## Stòria
Lu MSI vinni furmatu da nu ruppu di sustinitura fascisti lu 3 di dicèmmiru 1946 a Roma. L'ex dirigenti dû cuvernu fascista Giorgio Almirante addivintau lu primu leader dû partitu. Lu MSI vinni sustinutu ecunomicamenti da òmini d'affari e prupritari tirreri priuccupati pi n'acchianata ô putiri di lu cumunismu. Forul'elizzioni taliani di lu 1948 lu primu test nazziunali, quannu uttinni lu 2,01% di li prifirenzi, e lu partitu eliggìu 6 diputati. Nnû 1950 Giorgio Almirante vinìa sustituitu comu sicritariu di partitu da Augusto De Marsanich. Cu la dissuluzioni di la lista Frunti di l'Omu Qualunqui, lu MSI aumintau lu sò cunsensu elitturali suprattutu nta lu sud italia. Li risurtati vinninu cunfirmati a l'elizzioni taliani di lu 1953, quannu lu MSI pigghiau lu 5,85% e 29 siggi. Rapprisintati da lu novu sicritariu Arturo Michelini, li cunsirvatura duminaru lu partitu nni li anni '50 e '60 e mantinninu na pùlitica mudirata e filumiricana, cuntraria a dda parti cchìu estrimista rapprisintata da Giorgio Almirante. A la morti di Michelini nnô 1969, Almiranti vinni numinatu sicritariu di partitu. Nnû frivaru 1972 riniscìu a furmari n'unioni cu lu Partitu Dimucràticu Italianu di Unitati Munarchica pi l'elizzioni pulitichi, d'unni cu la lista **MSI-DN** fici riggistrari nu majiuri cunsensu, raccughiennu lu 8,7% di prifirenzi a la camira e 9,2 ô sinatu. Lu stissu annu la prucura misi Almiranti sutta ndàgini pi tintata ricustituzzioni di lu Partitu Nazziunali Fascista. Nnû 1975 Giorgio Almirante criau la *Custituenti di Destra pâ Libbirtati*, d'unni adirirunu 'n funzioni anticumunusta puru li antifascisti. Lu pessimu risurtatu a l'elizzioni taliani di lu 1976 criaru scissioni a lu nternu dû partitu ca purtaru a la furmazzioni di novi ruppi. A l'elizzzioni eurupiì di lu 1979 fu l'unici dî partiti fascisti eurupiì a uttiniri siggi, mentri nna l'84 furmau nzèmmula a lu Front National, lu GDE. Nnô 1987 li cundizzioni di saluti di Almirante lu purtaru a abbannunari lu partitu. Pino Rauti diveni lu novu sicritariu, ma câ scunfitta a l'elizzioni riggiunali 'n Sicilia dû 1991 si dimetti e lu cumitatu cintrali eleggi Giancarlo Fini sicritariu. Nnô 1993 lu MSI-DN appi nu granni successu a l'elizzioni amminstrativi, suprattuttu a Roma e Napuli. L'11 di dicèmmiru lu partitu addiventa ufficialmenti lu **Muvimentu Suciali Italianu - Allianza Nazziunali**. Nnû 1995 lu MSI si sciugghìu lassanu spazziu a l'Allianza Nazziunali.

## Risurtati

Catigurìa:Partiti italiani